2018 Hyundai Elantra SEL 5NPD84LF1JH325942 | San Diego Acura Dealers San Diego, CA
Odometer is 12875 miles below market average! 28/37 City/Highway MPG Spur ontken bewerings oor ontvoering | Maroela Media
Spur ontken bewerings oor ontvoering
Die Spur-restaurantgroep het bewerings ontken oor ŉ teksboodskap wat die ronde doen dat ŉ verdagte vrou, wat glo kinders aan die Wes-Rand teister, ŉ werknemer versoek het om ŉ kind vir R2 000 oor ŉ muur te slinger.
“Daar was geen ontvoering by Spur nie, niks het by ons gebeur nie,” het John Fuller, senior vennoot van Spur, Dinsdag gesê. “Niemand weet daarvan nie. As daar so ŉ voorval was, en as die vrou bestaan, sal ons die publiek daarvan in kennis wil stel.”
Fuller sê daar is meer as 20 Spur-takke in die Wes-Rand en alle takke het kringtelevisiekameras. “As daar so voorval was, sou ons bewyse daarvan gehad het,” het hy gesê.”
Hy sê ŉ SMS, wat verlede jaar al begin het, voer aan dat ŉ verdagte vrou kinders in die gebied probeer ontvoer. Die eerste brief is deur ŉ kleuterskool uitgestuur en ander skole het toe dieselfde brief uitgestuur. Trinity House-skool in Randpark Ridge het ook ŉ soortgelyke brief uitgestuur om ouers te waarsku. Die vrou is glo in haar 60s. Trinity House sê egter daar was geen poging tot ontvoering by die skool nie. “Ons mag nie met die media praat nie,” het die skool gesê.
Magic Beings-kleuterskool het Maandag ŉ boodskap op die webwerf, “The Blessed Barrenness”, oor die vrou gepubliseer. “Neem asseblief kennis: ons het berigte ontvang van twee bekende privaatskole in die gebied dat ŉ vrou poog om kinders te ontvoer. Sy is in die parkeergebiede van twee privaatskole gesien, en ook by Spur en Papachinos. Sy is ongeveer 60 jaar oud en het rooi hare en baie plooie.”
Luidens die boodskap teiken die vrou kinders tussen vyf en sewe jaar oud. “Sy ry in ŉ viertrekvoertuig wat iemand anders bestuur. Sy is vermoedelik betrokke in kinderhandel. Wees bedag en hou jou oë oop.”
Die boodskap in die SMS voeg by dat die vrou glo ŉ werknemer by Spur R2 000 betaal het om ŉ kind oor ŉ muur te slinger.
Ao. Daniel Mavimbela, woordvoerder van die polisie, het gesê hy is nie bewus van berigte oor so vrou of ŉ soortgelyke saak nie. Hy het verdere navrae na Karen Jacobs, woordvoerder vir die Honeydew-polisie, verwys. Sy kon nie vir kommentaar bereik word nie. Sy het egter vroeër aan The Star-koerant gesê die polisie stel ondersoek in oor die bewerings, maar ŉ saak is nog nie oopgemaak nie. -SAPA
Trein tref voetganger
Oscar Pistorius-moordverhoor: “Daar is nie met misdaadtoneel gepeuter”